Diari Oficial de la Generalitat Valenciana


Sumari del DOGV 4980, del 07-04-2005 (2005/3229)

Informació pública de l'alternativa tècnica de programa d'actuació integrada per al desenvolupament urbanístic del sector urbanitzable Pla de Marco i Les Forquetes de Olocau.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4980

Data del DOGV
:   07-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3229


Organisme emissor
:   Ajuntament d'Olocau

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament urbanístic del sector urbanitzable Pla de Marco i Les Forquetes de Olocau. [2005/S3229]
  
L'Ajuntament d'Olocau, mitjançant el present anunci i en aplicació del que establix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica que:
  
En data 30 de setembre de 2004 l'Ajuntament d'Olocau va acordar sotmetre a informació pública l'alternativa tècnica de programa d'actuació integrada amb la finalitat d'escometre la urbanització del sector urbanitzable Pla de Marco i les Forquetes d'este terme municipal, i està prevista la gestió directa d'este programa.
  
Mitjançant este edicte s'anuncia l'obertura d'un període d'informació pública de 20 dies, comptadors a partir del dia següent de la publicació en el Diari Oficial de la Generalitat Valenciana, respecte de la documentació redactada a instàncies d'este ajuntament per al desenvolupament de l'esmentada actuació urbanística, consistent en:
  
- Alternativa tècnica de programa amb la finalitat d'escometre per gestió directa la urbanització del sector urbanitzable Pla de Marco i Les Forquetes.
  
- Projecte d'urbanització d'esta alternativa tècnica.
  
- Sol·licitud de cèdula d'urbanització.
  
La documentació assenyalada estarà a la vista durant l'esmentat període d'exposició pública en les dependències de l'Ajuntament d'Olocau (departament d'Urbanisme), on podrà ser consultada, de dilluns a divendres, en horari d'oficina.
  
Així mateix es fa constar de la possibilitat de consultar durant el mateix termini en l'Ajuntament les actuacions derivades de la documentació depositada en este i de presentar per a la seua incorporació a les actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això segons el que disposa en la Llei Reguladora de l'Activitat Urbanística.
  
El termini de 20 dies indicat s'ampliarà en altres 20 dies si, durant els 10 primers dies d'informació pública, qualsevol interessat es compromet a formular alternativa tècnica en competència amb l'exposada, substancialment distinta a esta, i prestara caució d'això en la quantia que reglamentàriament es determine.
  
Les proposicions juridicoeconòmiques es presentaran en el Registre General de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà en l'Ajuntament, el dia següent hàbil a la conclusió del termini per a la seua presentació. Durant els 10 dies següents de l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució.
  
La qual cosa es comunica perquè tinga els efectes oportuns..